Държавен вестник, бр. 35, 2010 г., стр. 31

БРОЙ  35	
Д Ъ Р Ж А В Е Н  В Е С Т Н И К 	
СТР.  31  
5. Процедурата, описана в параграфи 1 и 4, 
не се прилага към предложенията, отнасящи 
се до Вътрешния правилник на Конгресите, 
нито към поправките на направените вече 
предложения.
Член ХVІ
(Член 123 изменен)
Ред за представяне пред Съвета по пощенска 
експлоатация на предложения, свързани с 
изготвянето на новите правилници, като се 
отчитат решенията, взети от Конгреса
1. Правилниците на Всемирната пощенска 
конвенция и на Споразумението, отнасящо се 
до услугите по пощенските плащания, се раз­
работват от Съвета по пощенска експлоатация, 
като се държи сметка за решенията, взети от 
Конгреса.
2. Предложенията, произтичащи от промени, 
предложени за внасяне в текстовете на Конвен­
цията или на Споразумението за услугите по 
пощенските плащания, трябва да бъдат пред­
ставени в Международното бюро едновременно 
с предложенията, предназначени за Конгреса, 
за които се отнасят. Тези предложения могат 
да бъдат подадени от една-единствена страна 
членка без подкрепата на други страни членки. 
Тези предложения трябва да бъдат изпратени 
до всички страни членки най-късно един месец 
преди откриването на Конгреса.
3. Останалите предложения, засягащи пра­
вилниците, които трябва да бъдат разгледани 
от Съвета по пощенска експлоатация с цел 
изготвянето на нови правилници през шестме­
сечния период след Конгреса, трябва да бъдат 
представени в Международното бюро не по-
късно от два месеца преди Конгреса.
4. Предложенията, засягащи промените, 
които трябва да се внесат в правилниците в 
резултат на решения на Конгреса, представени 
от страните членки, трябва да бъдат получени 
в Международното бюро най-късно два месе­
ца преди откриването на Съвета по пощенска 
експлоатация. Тези предложения трябва да 
бъдат изпратени до всички страни членки и 
до техните избрани оператори най-късно един 
месец преди откриването на Съвета по пощен­
ска експлоатация.
Член ХVІІ
(Член 124 изменен)
Ред за представяне на предложения между 
два Конгреса
(Устав, чл. 29, Общ правилник, чл. 116)
1. За да бъде взето под внимание, всяко 
предложение, свързано с Конвенцията или 
със Споразуменията и внесено от една страна 
членка между два Конгреса, трябва да бъде 
подкрепено най-малко от две други страни 
членки. Тези предложения остават без послед­
ствия, когато едновременно с предложението 
Международното бюро не получи необходимите 
декларации за подкрепа.
2. Тези предложения се изпращат до оста­
налите страни членки чрез посредничеството 
на Международното бюро.
3. Предложенията, свързани с правилниците, 
не се нуждаят от подкрепа, но се вземат под 
внимание от Съвета по пощенска експлоатация, 
само ако той одобри спешната необходимост 
от това.
Член ХVІІІ
(Член 125 изменен)
Разглеждане на предложения между два Кон­
греса
(Устав, чл. 29, Общ правилник, чл. 116 и 124)
1. За всяко предложение, което се отнася 
до Конвенцията, Споразуменията и техните 
Заключителни протоколи, се спазва следният 
ред: когато една страна членка е изпратила 
предложение до Международното бюро, то го 
изпраща за проучване до всички страни членки. 
Те разполагат със срок от два месеца за проуч­
ване на предложението и при необходимост да 
изпратят своите бележки до Международното 
бюро. Поправки не се допускат. В края на този 
двумесечен срок Международното бюро изпра­
ща до страните членки всички бележки, които 
е получило, и приканва всяка страна членка, 
която има право на глас, да гласува „за“ или 
„против“ предложението. Страните членки, 
които не са изпратили своя вот в двумесечен 
срок, се смятат за въздържали се. Цитираните 
по-горе срокове текат от датата на циркулярните 
писма на Международното бюро.
2. Предложенията за изменения в правил­
ниците се разглеждат от Съвета по пощенска 
експлоатация.
3. Ако предложението засяга Споразумение 
или Заключителния му протокол, единствено 
страните членки, които са страни по това 
Споразумение, могат да участват в действията, 
посочени в параграф 1.
Член ХІХ
(Член 126 изменен)
Уведомяване за решенията, приети между два 
Конгреса
(Устав, чл. 29, Общ правилник, чл. 124 и 125)
1. Измененията, внесени в Конвенцията, в 
Споразуменията и в Заключителните прото­
коли на тези актове са обект на уведомление 
от Генералния директор на Международното 
бюро до правителствата на страните членки.
2. Измененията, внесени от Съвета по 
пощенска експлоатация в правилниците и в 
техните Заключителни протоколи, се съобща­
ват на страните членки и на техните избрани 
оператори от Международното бюро. Същото